open-index/open-wikipedia-markdown huggingface dataset:
Ռուս-հայկական բարեկամության թանգարան

**Ռուս-հայկական բարեկամության թանգարան** (), թանգարան Ռուսաստանի Դոնի Ռոստով քաղաքում, որը սկզբում տեղակայված է եղել հայկական Սուրբ Խաչ եկեղեցում, այժմ գտնվում է Հայրապետովների (Իսկիդարովի) առանձնատանը։ Թանգարանը բացվել է 1972 թվականի նոյեմբերի 14-ին։

Թանգարանի հասցեն` Ռոստովի մարզ, քաղաք Դոնի Ռոստով, Ազատության հրապարակ, 14։

## Նկարագրություն
Ռուս-հայկական բարեկամության թանգարանը մինչև 2011 թվականը գտնվում էր Սուրբ Խաչ եկեղեցու շենքում, հետագայում` Հայրապետովների տանը։
[աջից|մինի|250 px|[Միքայել Նալբանդյանի կիսանդրին թանգարանի տարածքում]]
[աջից|մինի|250 px|[Ռափայել Պատկանյանի կիսանդրին թանգարանի տարածքում]]
1968-1972 թվականներին Սուրբ խաչ վանքում կատարվել են վերակառուցման աշխատանքներ` Մարկ Գրիգորյանի նախագծով։ 1972 թվականին, վերակառուցման ավարտից հետո, տաճարի շենքում բացվեց Ռոստովի ռուս-հայկական բարեկամության թանգարանը` ավելի քան 30 հազար ցուցանմուշներով։ 2000 թվականից եկեղեցում սկսեցին անցկացվել պատարագներ։
Թանգարանի ցուցանմուշների մեջ կան 18-րդ դարի կենցաղային իրեր, հայերեն գրքեր, գրող Ռափայել Պատկանյանի կյանքի և ստեղծագործության մասին նյութեր և այլն։

Թանգարանում առավել արժեքավորը 18-րդ դարի պղնձե 47 առարկաների պարագաների հավաքածուն է, որը Ղրիմից վերաբնակեցվելու ժամանակ իրենց հետ Դոն են բերել հայերը։

## Պատմություն
Դոնի հայկական համայնքը ամենամեծն է Ռուսաստանում։ Հայերի զանգվածային արտագաղթը Ղրիմից Դոնի Ռոստով և Ռուսաստանի հարավի այլ քաղաքներ տեղի է ունեցել 18-րդ դարի վերջում։

Հայերի և ռուսների բարեկամության առաջին թանգարանը բացվել է 1972 թվականին Սուրբ Խաչ վանքի տարածքում։ Դրա ստեղծումը ողջունել է նկարիչ Մարտիրոս Սարյանը։ 2011 թվականին թանգարանը տեղափոխվեց Հայրապետովների առանձնատան պատմական երկհարկանի շենքը, որը նաև հայտնի է որպես Իսկիդարովի տուն։ Շենքը կառուցվել է 1880 թվականին և ունի մշակութային ժառանգության տարածաշրջանային նշանակության օբյեկտի կարգավիճակ։

## Գրականություն
* Известия Ростовского областного музея краеведения. - Вып. 5. - 1988. 
* Историко-краеведческий альманах. - Вып. 1. - Ростовское книжное издательство, 1991. 
* Известия Ростовского областного музея краеведения. - Вып. 7. - 1977. 
* Сурб Хач. Мемориальный комплекс: Буклет. - Ростов-на-Дону, 1990. 
* Музей русско-армянской дружбы: Буклет. - Ростов-на-Дону, 1894.

## Ծանոթագրություններ

## Ссылки
* Музей русско-армянской дружбы
* Церковь армянского монастыря Сурб-Хач

Կատեգորիա:1972 հիմնադրումներ Ռուսաստանում
Կատեգորիա:1972 հիմնադրված թանգարաններ
Կատեգորիա:Դոնի Ռոստովի թանգարաններ
Մանուկ Կակոսյան

**Մանուկ Արսենի Կակոսյան** (), հայ խորհրդային ֆուտբոլիստ, կիսապաշտպան։ Նախկինում եղել է հարձակվող։

«Սպորտ Էքսպրեսի» տվյալներով՝ նա ամենացածրահասակ (160 սմ) ֆուտբոլիստն է Ռուսաստանի առաջնության բարձրագույն դիվիզիոնի պատմության մեջ։

## Կարիերա
### Ակումբային
Կակոսյանն իր կարիերան սկսել է Սոչիում։ Սկզբում «Ժեմչուժինա-2»-ի կազմում մասնակցել է Ռուսաստանի առաջնության երրորդ լիգային և թիմին օգնել անցնել երկրորդ լիգա. 1996 թվականի մրցաշրջանում նա խփել է 13 գոլ։ Հաջող նորամուտից հետո Կակոսյանը հրավիրվել է «Ժեմչուժինա», որը հանդես էր գալիս Ռուսաստանի Բարձրագույն լիգայում։ «Ժեմչուժինայի» կազմում անցկացրած առաջին մրցաշրջանում նա մասնակցել է 8 խաղի և խփել 1 գոլ։ Անատոլի Բայդաչնիի, իսկ հետո նաև Վիկտոր Անտիխովիչի մարզիչ լինելու տարիներին խաղացել է թիմի հիմնական կազմում։

Ռուսաստանի բարձրագույն լիգայում էր նորամուտը կատարել է 1997 թվականի հուլիսի 23-ին՝ Նովոռոսիյսկի «Չեռնոմորեց» ակումբի դեմ խաղի ընդմիջման ժամանակ փոխարինելով Գոչա Գոգրիչիանիին։ Բարձրագույն լիգայում իր առաջին գոլը խփել է 1997 թվականի սեպտեմբերի 13-ին, երբ գրավել է Նիժնի Նովգորոդի «Լոկոմոտիվ» ակումբի դարպասը. այդ խաղն ավարտվել է 2:0 հաշվով հօգուտ «Ժեմչուժինայի»։ «Ժեմչուժինայի»՝ առաջին լիգա անցնելուց հետո «Չեռնոմորեց» ակումբի կազմում շարունակել է հանդես գալ բարձրագույն լիգայում։ Նովոռոսիյսկից հետո նա խաղացել է Աստրախանում և Վլադիվոստոկում։ 2005 թվականին վերադարձել է Սոչի՝ ընդգրկվելով «Սոչի-04» ակումբի կազմում։ Այդ ակումբում նա հանդես է եկել մինչև նրա կազմալուծումը (ընդմիջումով 2007 թվականին)։

Ռուսաստանի պրեմիեր լիգայում անցկացրել է ընդհանուր առմամբ 113 խաղ և խփել 6 գոլ։

### Հավաքականում
Հայաստանի հավաքականի կազմում անցկացրել է երեք խաղ, սակայն մարզիչների հետ ունեցած կոնֆլիկտի պատճառով հրաժարվել է ելույթներից։

## Անձնական կյանք
Մանուկ Կակոսյանն ու իր կինը՝ Միլենան, ունեն 2 երեխա՝ Արսենը (ծնվել է 2003 թվականին) և Ռոզալիան (ծնվել է 2001 թվականին)։

## Ծանոթագրություններ

## Արտաքին հղումներ
* 

Կատեգորիա:Հայաստանի հավաքականի ֆուտբոլիստներ
Կատեգորիա:Ռուսահայ ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Վոլգարի ֆուտբոլիստներ
Կատեգորիա:ԲՄԱ Դոնի Ռոստովի ֆուտբոլիստներ
Ջորջը ջունգլիից (ֆիլմ)

**Ջորջը ջունգլիից** (), 1997 թվականի խաղարկային, ընտանեկան, ռոմանտիկ-արկածային կատակերգություն ֆիլմ, նկարահանվել է 1967 թվականի համանուն մուլտֆիլմի հիման վրա։ 2003 թվականին ցուցադրվեց ֆիլմի շարունակությունը, որը մեծ համբավ չունեցավ։ 2007 թվականին արձակվել է համանուն մուլտսերիալը։

## Սյուժե
Ջորջը մեծացել է գորիլաների մեջ, Աֆրիկայի կենտրոնական ջունգլիներում, որտեղ ապրում էր իր անկաշկանդ կյանքով, մինչև չհանդիպեց գեղեցկուհի Ուրսուլային, ով ոչ միայն հիացնում է նրան, այլ տանում է Սան Ֆրանցիսկո, ուր և կատարվում է ֆիլմի հետագա գործողությունները։

## Դերերում
* Բրենդեն Ֆրեյզեր - Ջորջ
* Լեսլի Մանն - Ուրսուլա Սթենհոփ
* Թոմաս Հեյդեն Թոմաս - Լայլ վան դե Գրուտ
* Աբրահամ Բենրուբի - Տոռ, ավազակ, Լայլ վան դե Գրուտի ընկեր
* Ջոն Քլիզ - կապիկ 'Էյփ' (հնչյունավորում)
* Ռիչարդ Ռաունդթրի - Կուեյմ
* Հոլլանդ Թեյլոր – Բեատրիս Սթենհոփ, Ուրսուլայի մայրը
* Ջոն Բեննեթ Պերրի - Արթուր Սթենհոփ, Ուրսուլայի հայրը
* Քելլի Միլլեր - Բեթսի
* Քեյթ Սքոթ - պատմող

## Սաունդթրեկ
# «George of the Jungle» - 2:53 րոպե
# «Dela (I Know Why the Dog Howls at the Moon)» - 4:16 րոպե
# «Wipe Out» - 2:39 րոպե
# «The Man on the Flying Trapeze» - 0:57 րոպե
# «My Way» - 1:11 րոպե
# «Aba Daba Honeymoon» - 1:55 րոպե
# «George of the Jungle» - 1:03 րոպե 
# «Go Ape [The Dance Mix]» - 3:25 րոպե
# «Jungle Band» - 3:18 րոպե
# «George to the Rescue» - 1:11 րոպե
# «Rumble in the Jungle» - 3:15 րոպե
# «The Little Monkey» - 2:23 րոպե
# «George of the Jungle [Main Title Movie Mix]» - 2:20 րոպե

## Հետաքրքիր փաստեր
* Բուժումբուրի պետության անվանումը հանդիսանում է Բուրունդի պետության մայրաքաղաքի անվանումը։
* Ֆիլմի ստեղծողներն այնքան էլ լուրջ չեն մոտեցել Աֆրիկայի ֆաունային և հորինված աֆրիկական երկրում մտցրել են ամերիկական տուկաններին, ասիական օրանգուտաններին, ավստրալիական կակադուներին ինչպես նաև հնդկական փղին։
* Ֆիլմը նկարահանվել է Սան Ֆրանցիսկոյում, Լոս Անջելեսում (Կալիֆոռնիա նահանգ), Լաս Վեգասում (Նևադա նահանգ) և Հավայիում։
* Ֆիլմի վերջում Ջորջը պահում է իր որդուն «Առյուծ արքան» մուլտֆիլմի ժայռի վրա։

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Դիսնեյյան ֆիլմեր
Կատեգորիա:Իսպաներեն ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր առյուծների մասին
Կատեգորիա:Ֆիլմեր թռչունների մասին
Կատեգորիա:Ֆիլմեր կապիկների մասին
Կատեգորիա:Ֆիլմեր կենդանիների մասին
Կատեգորիա:Ֆիլմեր փղերի մասին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Կատեգորիա:Ֆիլմեր, որոնց գործողությունները տեղի են ունենում 1997 թվականին
Կատեգորիա:Ֆիլմեր, որոնց գործողությունները տեղի են ունենում 1996 թվականին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Հավայիում նկարահանված ֆիլմեր
Սուրբ Աստվածածին եկեղեցի (Ավետարանոց)

**Սուրբ Աստվածածին եկեղեցի**, հայկական առաքելական եկեղեցի Արցախի Հանրապետության Ասկերանի շրջանի Ավետարանոց գյուղի կենտրոնում՝ ցածրադիր տեղանքում։ Կառուցվել է 1651 թվականին

## Ճարտարապետություն
Սուրբ Աստվածածին 27.35x15.30 մ չափերով բարձր, ընդարձակ, երկարավուն թաղակապով եռանավ բազիլիկ է՝ կառուցված սրբատաշ և կոպտատաշ քարերով։ Ներսի չորս շքեղ սյուները, բեմի երկու կողմերում՝ խորանների մուտքերի վրայի օթյակներն ու ճարտարապետական այլ հետաքրքիր լուծումներ ընդգծում են կառուցվածքի ներքին հորինվածքի արտահայտչականությունը։

## Եկեղեցական մատյաններ և մասունքներ
Սուրբ Աստվածածին եկեղեցում են գտնվել բազմաթիվ գրչագրեր, մագաղաթյա ավետարաններ, խաչեր և այլ արժեքավոր եկեղեցական իրեր, որոնք թվագրվում են 1671, 1661, 1650, 1659 թվականներով։ Մի շարք գրչագիր ավետարաններ գրվել են Ավետարանոցի գրչատանը։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Ասկերանի շրջանի վանքեր և եկեղեցիներ
Կատեգորիա:Ավետարանոց
Կատեգորիա:Եկեղեցիներ այբբենական կարգով
Անդրանիկ Դանոյան

**Անդրանիկ Բորիսի Դանոյան** (ծնվ. է հունվարի 14 1966, Մարմարաշեն, ՀԽՍՀ), 1984 թվականին զորակոչվել է Սովետական բանակ և իր զինծառայությունն անց է կացրել Կամչատկայում՝ որպես փոխհրամանատար։ Զորացրվել է սերժանտի կոչմամբ։ 1990-ական թվականների սկզբից Երկրապահ-կամավորականների Մասիսի ջոկատի կազմում մասնակցել է Արցախյան ազատամարտին՝ եղել Լաչինում, Երասխում, Մատաղիսում, Մարտունիում, Տոնաշենում, Հորադիսում և այլուր։ Պատերազմից հետո աջակցել է անկախ Հայաստանի բանակաշինության գործընթացին և զորացրվել փոխգնդապետի ուսադիրներով։ 2016թ.-ի ապրիլյան պատերազմը կրկին կանչեց նրան Արցախ և նա իր նախկին հրամանատարի՝ Մասիսի Սայադի և իր հին մարտական ընկերների հետ միասին կրկին կամավորագրվեց և համալրեց նորաստեղծ **«Հայդուկ»** ջոկատի շարքերը։ Ապրիլյան պատերազմի առաջին օրերից հաշված, մոտ 45 օր ու գիշեր եղավ Արցախյան առաջնագծում և կանգնեց մեր սահմանապահ առյուծ տղերքի կողքին։ Փոխգնդապետի կոչումն ու հարուստ մարտական անցյալը կրելով հանդերձ՝ երբեք չհպարտացավ, չգոռոզացավ և հարկ եղած դեպքում անգամ շարքայինների, դասալիքների և զինապարտ կամավորականների կողքին հավասարի պես մասնակցեց նաև հողաշինարարական-ինժեներական աշխատանքներին։ Երբեք չվախեցավ և չխուսափեց դժվարություններից, հոգատար վերաբերմունքն ու բարի ժպիտն էլ երբեք չհեռացան նրանից։

Կատեգորիա:Հայ ազատամարտիկներ
Առևտրային դպրոցի շենք (Դոնի Ռոստով)

**Առևտրային դպրոցի շենք** (), շենք Դոնի Ռոստովում, որը կառուցվել է 1905 թվականին Ռոստովի առևտրային արական ուսումնարանին կից առևտրային դպրոցի համար։ Ներկայումս շենքը Հարավային դաշնային համալսարանի մասնաշենքերից մեկն է։ Առևտրային դպրոցի շենքն ունի տարածաշրջանային նշանակության մշակութային ժառանգության օբյեկտի կարգավիճակ։

## Պատմություն
Ռոստովի առևտրային արական ուսումնարանը հիմնադրվել է 1900 թվականին։ Հաջորդ տարի ուսումնարանին կից բացվել է առևտրային դպրոց։ Այդ դպրոցի համար սեփական շենք կառուցվել է 1905 թվականին Սեննայա փողոցում (այժմ` Մաքսիմ Գորկու փողոց)։ Առևտրային դպրոցին կից գործում էր Սուրբ Աստվածածին եկեղեցին, որը չի պահպանվել։ 1915 թվականին դպրոցի շենքում համերգով հանդես է եկել կոմպոզիտոր և դաշնակահար Սերգեյ Ռախմանինովը։ Ավելի ուշ առևտրային դպրոցի շենքը դարձել է Ռոստովի պետական համալսարանի մասնաշենքերից մեկը։ Ներկայումս շենքում գործում են Հարավային դաշնային համալսարանի իրավաբանական և տնտեսագիտական ֆակուլտետները։

Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ առևտրային դպրոցի շենքը վերցվել է պետական պահպանության ներքո որպես մշակութային ժառանգության տարածաշրջանային նշանակության օբյեկտ։

## Ճարտարապետություն
Առևտրային դպրոցի աղյուսե շենքն ունի երեք հարկ, նկուղ և քառալանջ ձեղնահարկային տանիք։ Պատուհանների բացվածքների ռիթմիկ շարքով գլխավոր ճակատն ունի համաչափ կառուցվածք։ Ճակատի կենտրոնական մասն առանձնացված է բարդ պրոֆիլի ելունով և քիվով։ Վերջին երկու հարկերը զարդարված են լիզեններով (հարթ որմնասյուն), որոնք երրորդ հարկի պատուհանների վերևում միանում են աղեղաձև բարավորներով։ Գլխավոր մուտքի կիսաշրջանաձև կամարը զարդարում են կամարաղեղները։

Գլխավոր ճակատը նայում է Մաքսիմ Գորկու փողոցին։ Շենքի հատակագիծը H-աձև է։ Ուսումնական լսարանները և այլ տարածքները գտնվում են աստիճանասրահի շուրջը։

## Հուշատախտակներ
1993 թվականին շենքի ճակատին տեղադրվել է հուշատախտակ հետևյալ տեքստով. 

2011 թվականի դեկտեմբերի 11-ին շենքի պատին հանդիսավորությամբ բացվեց Ալեքսանդր Սոլժենիցինի հուշատախտակը (1936-1941 թվականներին նա սովորել է Ռոստովի պետական համալսարանի ֆիզիկամաթեմատիկական ֆակուլտետում)։ Հարթաքանդակների հեղինակը քանդակագործ Դմիտրի Լինդինն է։

## Ծանոթագրություններ

## Գրականություն
* 

Կատեգորիա:Ռուսաստանի մշակութային ժառանգություն
Ծերեթելիներ

**Ծերեթելիներ** (), միջնադարյան վրացական ազնվականական տոհմ։ Ծերեթելիների տոհմի մի շարք ներկայացուցիչներ եղել են հայտնի գրողներ, քաղաքական գործիչներ, գիտնականներ և արվեստագետներ։

## Պատմություն
Ըստ ավանդույթի՝ Ծերեթելիները սկզբնական շրջանում իշխել են Դաղստանում, իսկ մեկ այլ աղբյուրի համաձայն՝ Օսիայում։ Վախենալով Լենկթեմուրի կողմից տարածաշրջանի դեռահաս իսլամացումից Ծերեթելիները տեղափոխվել են Չերքեզիա, որտեղից էլ 1395 թվականին քրիստոնյա Վրաստան։

Այդ ժամանակ Իմերեթի իշխող թագավոր Կոնստանտին II-ը Ծերեթելիների առաջնորդին տվեց թավադիի ազնվականական տիտղոս և վերջիններիս կալվածքներ հանձնեց Սաչխերեում։ Իմերեթում նրանք սկսեցին անվանվել *Ծերեթելի-Սածերեթլոներ*։

Ծերեթելիները ամուսնական կապվերով կապվեցին իշխող Բագրատիոնիների հետ։  1736 թվականին արքայազն Դավիթ Ծերեթելին ամուսնացավ Իմերեթի թագավոր Ալեքսանդր V-ի քրոջ հետ։

Քարթլիի թագավոր Վախթանգ VI-ի օրոք՝ 1724 թվականին, Ծերեթելիների մի ճյուղ հաստատվեց նաև Ռուսական կայսրությունում։ Այնտեղ նրանք հայտնի դարձան Ծերեթելով անվանումով։ Հետագայում նրանք վերջնականապես լքեցին Վրաստանը և ձուլվեցին ռուս ազնվականներին։

## Տես նաև
* Մուխրանիներ
* Վրաց Բագրատունիների թագավորություն

## Ծանոթագրություններ

Կատեգորիա:Վրաց ազնվական տոհմեր
Դիժոնի սև հաղարջի սկզբունք

**Դիժոնի սև հաղարջի սկզբունք** (ֆր.՝ *Principe du cassis de Dijon*, հայերեն տառադարձությամբ՝ *Փղենսիպ դյու կասիս դը Դիժոն*), Եվրոպական Միության անդամ երկրների միջև գործող փոխադարձ ճանաչման սկզբունքին տրված անվանումը, որով կանոնակարգվում են միմյանց միջև համապատասխան կարգավորումները՝ համայնքային օրենսդրական ներդաշնակեցման բացակայության պայմաններում։

## Նկարագրություն
Այս սկզբունքը բխում է նախկին Եվրոպական համայնքի պայմանագրի 28-րդ հոդվածից (այսօր փոխարինվել է Եվրոպական միության գործունեության մասին պայմանագրի 34-րդ հոդվածով ), որով արգելվում են տեխնիկական հովանավորչական միջոցառումները, և իր անվանումը ստացել է ևրոպական համայնքի արդարադատության դատարանի 1979 թվականի փետրվարի 20-ի թիվ 120/78  գործով կայացրած վճռի վերնագրից։

Գերմանիան մի գերմանացի ներկրողի արգելել էր Դիժոնի սև հաղարջի լիկյոր ներկրել՝ պատճառաբանելով, որ ալկոհոլում դրա պարունակությունը ցածր էր գերմանական օրենքով սահմանած նվազագույն չափից։

Դատարանը սահմանեց հետևյալը. քանի որ այս լիկյորը օրինական կերպով արտադրվում ու վաճառվում էր Ֆրանսիայում, գերմանական օրենսդրությունն արգելափակում էր ապրանքների ազատ տեղաշարժը. արգելափակում, որն արդարացված չէր ընդհանուր շահերի տեսանկյունից։ Փաստացի, սև հաղարջի պարունակությունը, որն ըստ Գերմանիայի ազգային օրենսդրության՝ ցածր էր ալկոհոլի պարունակության համար սահմանած նվազագույն չափից, ընդհանուր շահին չէր վնասել։

Հարկ է նշել, որ սույն սկզբունքը բացարձակ չէ և ԵՄ որևէ երկիր կարող է տեխնիկական սահմանափակումներ կիրառել, երբ դա անհրաժեշտ է ոչ տնտեսական բնույթի ընդհանուր շահի համար (ԵՄ գործունեության մասին պայմանագրի 36-րդ հոդված) կամ երբ դա անհրաժեշտ է «գերակա ընդհանուր շահի համար»՝ բացի նույն հոդվածով թվարկված դեպքերը։ Օրինակ կարող է ծառայել սպառողների պաշտպանության համար 2005 թվականի նոյեմբերի 24-ին Շվարցի կայացրած թիվ C-366/04 վճիռը (30-31 կետեր)։ Այս սահմանափակումը, այնուամենայնիվ, պետք է անհրաժեշտ ու համաչափ լինի, իսկ ապացուցման պարտականությունը պետք է կրի անդամ-երկիրը։ Վերջինս պետք է հաստատի, որ սահմանափակումը չափավոր է և արդյունավետորեն անհրաժեշտ ընդհանուր շահի պաշտպանության համար (Եվրոպական համայնքի հանձնաժողովի 1987 թվականի մարտի 12-ին կայացրած վճիռը՝ ընդդեմ Գերմանիայի, կետ 44)։

## Հատված

### Կիրառելիություն ԵՄ սահմաններից դուրս
ԵՄ Արդարադատության դատարանի դատական պրակտիկան կիրառվում է Եվրոպական տնտեսական տարածքի համաձայնությունը ստորագրող երկրների՝ Ազատ առևտրի ևրոպական ասոցիացիայի անդամների հանդեպ՝ չնայած այն հանգամանքին, որ վերջինս ունի իր դատարանը։ Շվեյցարիան, որն այս ասոցիացիայի անդամ է, բայց չի հարում ևրոպական տնտեսական տարածքին, այնումամենայնիվ միակողմանի կերպով ընդունել է այս սկզբունքը (ինքնավար կիրառում) 2010 թվականին՝ առևտրի հանդեպ տեխնիկական խոչընդոտներին վերաբերող օրենքի բարեփոխումների շրջանակներում։

Եվրոպական համայնքի ու Թուրքիայի միջև մաքսային միությանը համահունչ՝ Դիժոնի սև հաղարջի սկզբունքը նաև կիրառվում է Եվրոպական տնտեսական համայնքի ապրանքների համար՝ վերջինիս ու Թուրքիայի տարածքներում։

## Ծանոթագրություններ

Կատեգորիա:Եվրոպական միության տնտեսություն
Կատեգորիա:Իրավական դոկտրիններ և սկզբունքներ
Մանանա Կոբախիձե

**Մանանա Կոբախիձե** (, ), վրացի պետական և քաղաքական գործիչ, Վրաստանի խորհրդարանի նախկին փոխնախագահ, ինչպես նաև ձախակողմյան «Վրացական երազանք՝ ժողովրդավարական Վրաստան» քաղաքական կուսակցության անդամ։

## Կենսագրություն
Մանանա Կոբախիձեն ծնվել է 1968 թվականի փետրվարի 3-ին Թբիլիսիում։

1985-1990 թվականներին սովորել է Թբիլիսիի պետական համալսարանի պատմաիրավագիտական ֆակուլտետում, իսկ 1998-2003 թվականներին՝ Վրաստանի իրավաբանական համալսարանում։ 1990-1991 թվականներին, որպես թղթակից աշխատել է հանրային ռադիոյում, իսկ 1991-2001 թվականներին աշխատել է, որպես ուսուցիչ։ 1995-1996 թվականներին պետդեպարտամենտում աշխատել է, որպես գլխավոր մասնագետ։

Մանանան հիմնադրել է *«Փաստաբաններ հանուն մասնագիտության»* կազմակերպությունը, եղել է Վրաստանի իրավաբանների ասոցացիայի անդամ։ 2012 թվականի ապրիլի 21-ից զբաղեցնում է վրացական ձախակողմյան «Վրացական երազանք՝ Ժողովրդավարական Վրաստան» քաղաքական կուսակցության առաջնորդը։

## Տես նաև
* Վրացական երազանք

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Վրաստանի խորհրդարանի պատգամավորներ
Կատեգորիա:Վրաստանի կին քաղաքական գործիչներ
Կատեգորիա:Վրաստանի պետական գործիչներ
Կատեգորիա:Վրաստանի քաղաքական գործիչներ
Կատեգորիա:Վրացական երազանք կուսակցության անդամներ
Կատեգորիա:Վրացի հասարակական գործիչներ
Առյուծի արձանիկ (մ․թ․ա․ 14-13-րդ դարեր, Դվին)

**Առյուծի արձանիկ**, մ․թ․ա․ 14-13-րդ դարերում Դվինում հայտնաբերված արձանիկ, որը ներառված է Հայաստանի պատմության թանգարանի հավաքածուում 2982-1 համարի ներքո։

## Նկարագրություն
Հարթակի վրա կանգնած մ․թ․ա․ 14-13-րդ դարերում գտնված առյուծի սնամեջ քանդակ է։ Վերջինիս գլուխը խոշոր է՝ պսակված թավ բաշով, ականջները փոքր են, ցցված։ Աչքերը խոշոր, դուրս պրծած, կենտրոնում՝ խորը փոսորակով նշված են ակնախոռոչները։ Քթանցնքներն ունեն կլոր անցքերի ձև։ Երախը՝ ատամնաշարով, բաց է։ Վերին ծնոտին թույլ ռելիեֆով ընդգծված է մորթին։ Իրանը կլոր է, սնամեջ՝ զարդարված երկշար եռանկյունի ծակոտիներով, ոտքերը մեկնած են առաջ։ Պոչը երկար է՝ ծայրում գալաված։ Կենդանու ֆիգուրան դրված է խարսաձև հիմքով պատվանդանի վրա։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
* Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Կֆար Վրադիմ

**Կֆար Վրադիմ** (,‎ հայերեն՝ Վարդերի գյուղ), քաղաք Իսրայելի հյուսիսում։ 2008 թվականի մարդահամարով բնակչությունը կազմում է 5800 մարդ։ Գտնվում է Մաալոթ-Թարշիլայից հարավ ու Լիբանանի հետ պետական սահմանից 14 կմ. հեռավորության վրա։ Քֆար Վրադիմը մոտ է Նահարիային (հեռավորությունը՝ 20 կմ.) ու Կարմիելին (հեռավորությունը՝ 16 կմ.): 2015 թվականի մարդահամարով բնակչությունը կազմում է 5446 մարդ։

## Պատմություն
Գյուղական միջավայրում արդյունաբերական քաղաք հիմնադրելու նպատակով Շթեֆ Վերթհայմերը 1984 թվականին հիմնադրեց Կֆար Վրադիմը։ Առաջին ընտանիքները մեծ մասամբ Վերթհայմերին պատկանող ԻՍՔԱՐ Մեթալվորքինգ (անգլ.՝ ISCAR Metalworking) ընկերության աշխատողներն էին։ Ընկերությունն արտադրում է մետաղական շեղբեր ու բարձր թողունակության կտրող գործիքներ։ Կֆար Վրադիմը գտնվում է Մաալոթ-Թարշիայի ու Յանու-Ջաթի մոտ ու թիվ 854 ճանապարհով միանում է մայրուղուն։ Թիվ 8721 ճանապարհն անցնում է քաղաքի միջով, որը վերջինիս կապում է Յանու-Ջաթի հետ։

## Կլիմա
Կֆար Վրադիմը գտնվում է ծովի մակարդակից 550-620 մետր բարձրության վրա, որով էլ պայմանավորվում է հարաբերական չոր միջերկրածովյան կլիման։ Ամռանն ամենաբարձր ջերմաստիճանը 38&nbsp;°C (100&nbsp;°F) է, մինչդեռ հունվարին ու փետրվարին ջերմաստիճանը հասնում է −2&nbsp;°C (28&nbsp;°F)ի։ Ձմռանը միջին ջերմաստիճանը տատանվում է 10-ից 15&nbsp;°C (50 to 59&nbsp;°F)ի միջև, իսկ ամռանը՝ 28–32&nbsp;°C (82–90&nbsp;°F)ի։ Հիմնականում անձրևների ու թույլ ձյան տեսքով տեղումները լինում են հոկտեմբերից մարտ ընկած ժամանակհատվածում։

## Կրթություն
Կֆար Վրադիմում գործում է մեկ տարրական դպրոց (Քեշեթ դպրոց) և մեկ ավագ դպրոց (Ամիղիմ ավագ դպրոց)՝ սկսած 2013 թվականից։ Հայտնի բնակիչներն են հրեա նովելագիր Շանի Բոյանջիուն ու երաժիշտ Մաթի Կասպին։
Կֆար Վրադիմն ու Կաստրիլո Մոտա դե Խուդիոսը (Իսպանիա) քույր քաղաքներ են։
                                                                    
## Ծանոթագրություններ

Կատեգորիա:Իսրայելի քաղաքներ
Կատեգորիա:1984 թվականին հիմնադրված բնակավայրեր
Լեչխում

**Լեչխում** (), պատմական երկրամաս Վրաստանի հյուսիսարևմտյան հատվածում՝ Ռիոն և Ցխենիսծղալի գետերի ավազանների միացման տեղում։ Լեչխումի պատմական երկրամասը գտնվում է  ժամանակակից Վրաստանի Ռաճա-Լեչխում և Քվեմո Սվանեթի մխարեի տարածքում։

Զբաղեցնում է Ցագերի, մասամբ նաև Ծղալտուբոյի և Ամբրոլաուրիի շրջանների տարածքում։ Լեչխումի արևմուտքում գտնվում է Մեգրելիայի երկրամասը, հյուսիսում՝ Սվանեթը, իսկ արևելքում՝ Ռեճան։

Լեչխումից հարավ ընկած է Իմերեթին, որը Վրաստանի հնագույն պատմական շրջաններից մեկն է, ինչպես նաև ժամանակակից Վրաստանի 9 մարզերից կամ մխարեներից մեկը։

## Ծանոթագրություններ

Կատեգորիա:Վրաստանի պատմական շրջաններ
Կատեգորիա:Ռաճա-Լեչխում և Քվեմո Սվանեթի մարզ
Արամ Ալբան

**Արամ Ալբան (Առնաուտյան)** (փոքր հասակից ուսուցչուհին նրան անվանել է «ալբան», որը թուրքերեն նշանակում է «առնաուտ», հայերեն՝ ալբանացի, ), հայազգի լուսանկարիչ։

## Կենսագրություն
Արամ Ալբանը ծնվել է 1883 թվականին Գուզգունճում (Կոստանդնուպոլիս)։ 1895 թվականին ծնողների հետ միասին փախել են Համիդյան ջարդերից և հաստատվել Ալեքսանդրիայում, սովորել Պերպերյան վարժարանում։ Դասեր է առել հորից, ապա սովորել է տեղի Շվեյցարական վարժարանում, այնուհետև՝ Ֆրերների դպրոցում։ Չդիմանալով դպրոցի խիստ կանոնակարգին՝ տեղափոխվել է Իտալական վարժարան։ Սովորել է մի քանի լեզուներ։ Փոքր տարիքից սիրել է երաժշտություն, նվագել է ջութակ։ Լուսանկարչական արվեստին ծանոթացել է ընկերոջը՝ Պելյանին օգնելով, հետագայում դարձել Եգիպտոսի հայտնի լուսանկարիչներից մեկը։ 1904 թվականին ստեղծել է «Ռամլեյ Ալթրամ» ընկերության աշխատակիցների դիմա-լուսանկարները, 1906 թվականին աշխատել է լուսանկարիչ Թաշչյանի հետ։ Ռաշիդ փողոցում բացել է անձնական լուսանկարչատուն։ Առաջին համաշխարհային պատերազմի տարիներին, երբ Ալբանը մեկնել է Բելգիա, լուսանկարչատունը հանձնել է գործընկերոջը՝ Աբգարին։ 1918 թվականին հմտանալով լուսանկարչության մեջ՝ Բրյուսելում բացել է լուսանկարչատուն։ Ալբանի համբավը հասել է Բելգիայի թագավորական ընտանիքին, և 1919 թվականին նա դարձել է արքունական լուսանկարիչ։ Բելգիայի Էլիզաբեթ թագուհու խորհրդով մասնաճյուղ է բացել Փարիզում և 1925 թվականին հաստատվել այնտեղ, լուսանկարչական ստուդիա է բացել Փարիզի Պոնտյո փողոցում, համագործակցել Ժորժ Սաադիի հետ, միասին ստեղծել են գովազդային լուսանկարներ “Vort”, ”Touman” “don Lap” “Cristoff” կազմակերպությունների համար։ Ալբանն աշխատակցել է “Votre” Bordre”, “Paris Magazine” պարբերականներին։ Նրա բազմաթիվ աշխատանքներ տպագրվել են այնպիսի ամսագրերում, ինչպիսիք են “Photographia” և “Paris” ամսագրերը։ 1930 թվականին լուսանկարիչ Հրանտ Մասիսյանի հետ Ֆոպուր Սենտ Օնորե փողոցում բացել են լուսանկարչատուն։

Մասնակցել է Փարիզում կայացած 25-րդ լուսանկարչական ցուցահանդեսին։ 1932 թվականին Ալբանի աշխատանքները ցուցադրվել են Բրյուսելի միջազգային ֆոտո ցուցահանդեսին։ 1940 թվականին, երբ Նացիստական Գերմանիան գրավեց Բելգիան, Ալբանը վերադարձավ Եգիպտոս, ֆինանսական կորուստներ կրելով, հաստատվեց Կահիրեում, որի կենտրոնում “Assurance Italian” շենքի 13-րդ հարկում բացեց իր առաջին լուսանկարչական արվեստանոցը, այնուհետև այն փոխադրեց Քասր էլ Նիլ փողոց։ 1944 թվականին լուսանկարչուհի Շաքեին առաջարկել է աշխատել իր հետ։ Նրանց աշխատանքները ցուցադրվել են Նյու Յորքի Մետրոպոլիտեն թանգարանում և Կանադայի ազգային թանգարանում։

Ալբան մահացել է Կահիրեում 1961 թվականի մարտի 4-ին։ Նրա մահից հետո Շաքեն շարունակել է ստուդիայի գործունեությունը՝ մինչև 1970-ական թվականների սկիզբը ստորագրելով «Շաքե-Ալբան»։ 1990 թվականին Ալբանի աշխատանքները ներառվել են Ֆրանսիայում հրատարակված «Մամուլի լուսանկարչության 50 տարին» ֆոտոալբոմում։

## Ծանոթագրություններ

## Գրականություն
* Վահան Քոչար, «Հայ լուսանկարիչներ», Երևան, Հեղինակային հրատարակություն, 2007։
* Maria Golia, Photography and Egypt, Reaktion books, London, 2010, pp95–101.
* Akram Zaatri, Portraits du Caire: Van Leo, Armand, Alban, Actes Sud, Beyrouth, 1999

Կատեգորիա:Հայ լուսանկարիչներ
Շանտալ Ակերման

**Շանտալ Անն Ակերման** (Ֆրանսերեն՝ [akɛʁman], ), բելգիացի ռեժիսոր, արվեստագետ, Նյու Յորքի Սիթի քոլեջի դասախոս։ Ըստ ֆիլմագետ Գուեդոլին Օդրի Ֆոսթերի` Ակերմանը մեծ ազդեցություն է ունեցել ֆեմինիստական և ավանգարդ ֆիլմարտադրության վրա։

## Վաղ տարիներն ու կրթությունը
Ակերմանը ծնվել է Բրյուսելում, Բելգիա՝ Լեհաստանից փախած հոլոքոսթից փրկվածների ընտանիքում։ Նա երկու երեխաներից ավագն էր, ուներ կրտսեր քույր՝ Սիլվիան Ակերման։ Մայրը՝ Նատալիան (Նելլի) մի քանի տարի եղել ա Օսվենցիմում, որտեղ մահացել են նրա ծնոնղները։ Փոքր հասակից Շանտալ Ակերմանը մտերիմ է եղել մոր հետ։ Վերջինս աղջկան միշտ խրախուսել է ավելի շատ խորանալ կարիերայի մեջ՝ երիտասարդ հասակում ամուսնանալու փոխարեն։ 18 տարեկանում Ակերմանն ընդունվում է Արվեստի ազգային ինստիտուտ (Institut National Supérieur des Arts du Spectacle et des Techniques de Diffusion)։ Առաջին կիսամյակում Շանտալը դուրս է գալիս համալսարանից *Saute ma ville* ֆիլմը նկարահանելու համար։ Ֆիլմի ծախսերը հոգալու համար նա ադամանդի կտորներ է վաճառում Անտվերպենի ֆոնդային բորսայում։

## Ծանոթագրություններ

## Գրականություն
* Sultan, Terrie (ed.) *Chantal Akerman: Moving through Time and Space.* Houston, Tex.: Blaffer Gallery, the Art Museum of the University of Houston ; New York, N.Y.: Distributed by D.A.P./Distributed Art Publishers, 2008.
* 
* 
* 
* 
* 
* 
* 

## Արտաքին հղումներ

* paradisefilms.be 
* Retrospective by *[[The New York Times]]*
* 
* Artist's page in Artfacts.Net  with actual major exhibitions.
* Screens of Film, Video, Memory, and Smoke by Ana Balona de Oliveira in Fillip

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Բելգիացի դերասանուհիներ
Կատեգորիա:Բելգիացի նկարիչներ
Կատեգորիա:Բելգիացի ռեժիսորներ
Կատեգորիա:Դերասանուհիներ այբբենական կարգով
Կատեգորիա:ԼԳԲՏ արվեստագետներ
Կատեգորիա:Լեսբուհի արվեստագետներ
Կատեգորիա:Կին կինոռեժիսորներ
Կատեգորիա:Կին սցենարիստներ
Կատեգորիա:Հրեա արվեստագետներ
Կատեգորիա:Հրեա ֆեմինիստներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Սցենարիստներ այբբենական կարգով
Կատեգորիա:Ֆեմինիստ արվեստագետներ
Կատեգորիա:Ֆեմինիստներ
Ջիմի Բրիան

**Ջիմի Բրիան** (; ), ֆրանսիացի ֆուտբոլիստ, խաղում է «Գենգամ» ֆուտբոլային ակումբում որպես հարձակվող։ Հանդես է գալիս նաև Ֆրանսիայի ֆուտբոլի ազգային հավաքականում։

## Վաղ տարիներ
Բրիանը ծնվել է Փարիզից ոչ հեռու, Անտիլյան կղզիներից ներգաղթած ընտանիքում։ Իր կարիերայի առաջին ակումբը համարվում է «Իվրին», որի պատանեկան կազմ Ջիմին ընդգրկվել է 7 տարեկանում և մնացել է այնտեղ 13 տարի։ 1998 թվականին ֆուտբոլիստը տեղափոխվել է Կլերֆոնտեն ակադեմիա։ Այդ ժամանակահատվածում Ջիմին եռամյա պայմանագիր է ստորագրել «Ռեն» ակումբի հետ՝ պայմանով, որ ակումբ է տեղափոխվելու ակադեմիան ավարտելուց հետո։ Ակադեմիայում նրան համեմատում էին Թիերի Անրիի հետ։ Շուտով Բրիանը սկսեց հանդես գալ Ֆրանսիայի պատանեկան հավաքականում։

## Ակումբային կարիերա
### «Ռեն»
2001 թվականին Ջիմին տեղափոխվել է «Ռեն» ֆուտբոլային ակումբ։ «Ռենում» նա իր վրա է հրավիրել Եվրոպական ակումբների ուշադրությունը, որոնցից էր «Մանչեսթեր Յունայթեդը», որի մարզիչ Ալեքս Ֆերգյուսոնը հատուկ Բրիանի համար եկել էր Ֆրանսիա՝ դիտելու նրա խաղը։ Մի քանի շաբաթ անց՝ 2003 թվականի մայիսի 20-ին, նա դեբյուտեց Առաջին Լիգայում՝ փոխարինման դուրս գալով ՊՍԺ-ի դեմ խաղում։ Մի քանի օր անց  Յոհան Գուրկյուֆի և Ժակ Ֆատիի հետ միասին հաղթել է Համբերդելիայի գավաթի առաջնությունը։ Եզրափակիչ խաղը կայացել է «Ստրասբուրգի» դեմ, որտեղ «Ռենը» կարողացավ հաղթել 4:1 հաշվով, իսկ Բրիանը կարողացավ առանձնանալ գոլով։ 2004 թվականին նա ակումբի հետ ստորագրեց պրոֆեսիոնալ պայմանագիր։ Մի քանի մրցաշրջան հետո Ջիմը ստիպված եղավ նստել պահեստայինների նստարանին, հիմնական կազմի խաղացող դարձավ 2005/06 մրցաշրջանից։ Հաջորդ երկու մրցաշրջանները ֆուտբոլիստն անկացրել է մեկնարկային կազմում, առանց վնասվածքների, բայց 2009 թվականի մարտի 26-ին Ֆրանսիայի ազգային հավաքականի մարզումների ժամանակ վնասել է խաչաձև կապանները, բուժումը տևել է 6 ամիս։

### «[[Օլիմպիկ Լիոն]]»
2010 թվականի հունիսի 14-ին Ջիմին տեղափոխվեց «Օլիմպիկ Լիոն» ակումբ։ Պայմանագիրը կնքվել է 4 տարի ժամկետով, իսկ տրանսֆերը արժեցել է 6 միլին Եվրո։

### «[[Հաննովեր 96]]»
2014 թվականի օգոստոսի 22-ին Բրիանը միամյա պայմանագիր է ստորագրել «Հանովերի» հետ։

### «Գենգամ»
2015 թվականի օգոստոսի 3-ին Բրիանը վերադարձավ Ֆրանսիական առաջնություն՝ պայմանագիր կնքելով «Գենգամ» ակումբի հետ։

## Ազգային հավաքական
2004 թվականից մինչև 2006 թվականը Ջիմին հանդես է եկել Ֆրանսիայի երիտասարդական հավաքականում, որի կազմում մասնակցել է 2006 թվականի ֆրանսիայի երիտասարդների առաջնությանը։ Ազգային հավաքակում ընդգրկվել է մասնակցելու համար 2007 թվականի մայիսի 24-ից սկսված ԵՎՐՈ-2008-ի խաղերին, բայց խաղադաշտ դուրս չի եկել։ Դեբյուտային խաղը կայացել է 2008 թվականի հոկտեմբերի 11-ին Ռումինիայի դեմ խաղում։

## Վիճակագրություն

## Ձեռքբերումներ
; «Լիոն»
* 2012 թվականի Ֆրանսիայի գավաթի հաղթող
* 2012 թվականի Ֆրանսիայի սուպերգավաթի հաղթող

## Ծանոթագրություններ

## Արտաքին հղումներ
* Վիճակագրությունը ըստ LFP.fr կայքի 

Կատեգորիա:Բունդեսլիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Գենգանի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Guennol Lioness

**Guennol Lioness** (մարդակերպ էգ առյուծ), Իրաքի Բաղդադ քաղաքում հայտնաբերված 5000-ամյա միջագետքյան արձանիկ։ Քանդակում պատկերված է մկանուտ մարդակերպ կին-առյուծ։ 2007 թվականի դեկտեմբերի 5-ին Սոթբիս բորսայում քանդակը վաճառվել է 57.2 միլիոն դոլարով։ Արձանիկը 1948 թվականին Ժոզեֆ Բրամերի հավաքածուից ձեռք էր բերել մասնավոր հավաքորդ Ալաստեր Բրեդլի Մարթենը, և մինչև 2007 թվականի աճուրդն այն ցուցադրվում էր Նյու Յորքի Բրուքլինի գեղարվեստի թանգարանում։

2007 թվականի վաճառքի ժամանակ արձանիկի համար վճարված գինն այդ ժամանակի ամենաբարձր արժեքն էր, որ վճարվել էր քանդակի համար՝ գերազանցելով Պաբլո Պիկասոյի «Կնոջ գլուխը» (Դորա Մաար) քանդակի համար վճարված արժեքը։ 2010 թվականի փետրվարի 3-ին Ալբերտո Ջակոմետտիի «Քայլող  մարդ I» քանդակը վաճառվեց 104,327,006 դոլարով՝ գերազանցելով «The Guennol Lioness»-ի համար վճարված արժեքը, և դարձավ աճուրդում ամենաթանկ վաճառված քանդակը։

Guennol Lioness կրաքարե քանդակն ունի 8 սմ բարձրություն։ Սոթբիսն այն համարեց մասնավոր ձեռքերում մնացած «քաղաքակրթության արշալույսի վերջին գլուխգործոցներից մեկը»։ Աճուրդից  մեկ օր առաջ փորձագետներն արձանիկը գնահատել էին 14-18 միլիոն։ Կին-առյուծ քանդակի գինը գերազանցեց «Արտեմիսն ու արու եղջերուն» բրոնզե քանդակի համար վճարված արժեքը, որը, որպես անտիկ իր, 2007 թվականին Սոթբիս բորսայում վաճառվել էր ռեկորդային գնով։

## Պատմություն
Էլամական էգ առյուծի քանդակը ենթադրվում է, որ այն ստեղծվել է մոտավորապես մ. թ. ա. 3000-2800 թվականներին։ Նախքան անգլիացի հավաքորդի գնելն այն փոխառել է Բրուքլինի գեղարվեստի թանգարանը։ Արձանիկի պատմական նշանակությունն այն է, որ ստեղծվել է մոտավորապես նույն ժամանակահատվածում, երբ առաջին անգամ օգտագործվել է անիվը, զարգացել են սեպագրերը, առաջացել են առաջին քաղաքները։

Մերձավոր Արևելքի պաշտամունքի առարկաները ներկայացվել են մարդկային կերպարներով։ Ըստ մեսոպոտամիա հավատալիքների` նման կերպարները համատեղելով տարբեր տեսակների` ֆիզիկական աշխարհի նկատմամբ ուժ են ձեռք բերել։ Հավանական է, որ շումերներն այս հզոր գեղարվեստական հիբրիդը փոխառել են պրոտոէլամ քաղաքակրթությունից։ Էգ առյուծը պաշտամունքի առարկա է եղել այն մշակույթներում, որտեղ մեծ է որսի տեխնիկայի ազդեցությունը, որն արդյունավետ կազմակերպվել է կին անդամների կողմից։

## Ծանոթագրություններ

## Գրականություն
* Aruz, Joan (ed.), et al. Art of the First Cities: The Third Millennium B.C. from the Mediterranean to the Indus (exh. cat.). New York: The Metropolitan Museum of Art, 2003, 42-44, 105-107.
* Zettler, Richard L. and Lee Horne (eds.). Treasures from the Royal Tombs of Ur (exh. cat.). Philadelphia: University of Pennsylvania Museum, 1998, 53-57.

## Արտաքին հղումներ
*BBC including photograph

Կատեգորիա:Առյուծների քանդակներ
Կատեգորիա:Կրաքարե քանդակներ
Կատեգորիա:Շումերական արվեստ և ճարտարապետություն
Բանջարապահեստ

**Բանջարապահեստ**, հատուկ շինություն կամ կառույց թարմ բանջարեղենը, արմատա-պալարապտուղները և երկամյա բանջարային կուլտուրաների սերմնակալները ձմռան ընթացքում պահպանելու և պահեստավորելու համար։ Լինում է *մշտական* (պահեստ, նկուղ) և *ժամանակավոր* (խրամատ, պահեստահոր)։ Մշտական բանջարապահեստները լինում են գետնափոր և վերգետնյա։ Բանջարապահեստի մեջտեղով, ամբողջ երկարությամբ, 1,5–2,5 մ լայնությամբ անցում են թողնում, որի երկու կողմում դասավորում են տախտակե դարակները կամ ամբարները։ Ջերմաստիճանը և օդի խոնավությունը կարգավորում են օդահան հարմարանքի, պատուհանների, ճաղավոր դռների և ջեռուցման հարմարանքի միջոցով։ Խրամատները (լայնությունը՝ 10-12 մ, խորությունը՝ 40–50 սմ, միջին գոտում՝ 75–80 սմ, հյուսիսում՝ 100–120 սմ) փորվում են բանջարեղենը դարսելուց մի քանի օր առաջ։ Բանջարեղենի դարսված շերտերը, միմյանցից անջատվում են 1,5-2 սմ ավազաշերտով։ Վերնամասը ծածկվում է 10–15 սմ չոր ծղոտի շերտով և հողով։

Պահեստահորերում (0,2–0,5 մ խորություն, 1 –1,5 մ լայնություն) բանջարեղենը դարսվում է կոնաձև մինչև 1 - 1,2 մ բարձրությամբ, ծածկվում չոր ծղոտով և հողով։ Պահեստահորի երկարությամբ փորվում է օդահան ակոս, ծածկվում ճաղավոր տախտակով, որի վրա ամրացնում են օդահան խողովակներ։ Ուժեղ սառնամանիքներին խրամատները և պահեստահորերը ծածկվում են տորֆով, գոմաղբով, թեփով, հարդով կամ ձյան շերտով։

Կատեգորիա:Պահեստներ
Մարդկանց անվամբ կոչված քիմիական տարրերի ցանկ

Այս ցանկում ներառված են քիմիական տարրեր, որոնք կոչվել են մարդկանց անվամբ։ Հայտնի 118 քիմիական տարրերից 19-ը կապված են 20 անձանց անվան հետ։ Տարրերից 15-ը կոչվել են 16 գիտնականների պատվին (կյուրիումը կոչվել է Մարի Կյուրիի և Պիեռ Կյուրիի պատվին)։ Չորս այլ տարրերի անվանումը կապված է ոչ գիտնականների հետ։ Այս տարրերից գադոլինիումը և սամարիումը հանդիպում են բնության մեջ, մնացածը սինթետիկ տարրեր են։

## Ցանկ
Այս 19 տարրերը կապված են մարդկանց անունների հետ։ Գլեն Սիբորգը և Յուրի Հովհաննիսյանը ողջ էին, երբ համապատասխան տարրը կոչվել է իրենց պատվին։ Ալբերտ Այնշտայնի և Էնրիկո Ֆերմիի պատվին տարրերի առաջարկը արվել է, երբ նրանք ողջ էին, սակայն մահացել են նախքան անվան պաշտոնական հաստատումը։

Տարրերից չորսը կոչվել են ոչ գիտնականների անվամբ անուղղակի ձևով, ոչ թե իրենց պատվին. սամարիումը կոչվել է սամարսկիտ միներալի անվամբ, ամերիցիում, բերկլիում և լիվերմորիում տարրեը կոչվել են տեղանունների անվամբ, որոնք իրենց հերթին կոչվել են անձանց պատվին։

## Տես նաև
* Քիմիական տարրերի անվանումների ստուգաբանություն
* Քիմիական տարրերի ցանկ

## Ծանոթագրություններ

Կատեգորիա:Պարբերական աղյուսակ
Կատեգորիա:Ցանկեր:Գիտություն
Կատեգորիա:Ցանկեր:Քիմիա
Դոն Մանուել Օսորիո Մանրիկե դե Սունյիգա, երեխա (նկար)

**«Դոն Մանուել Օսորիո Մանրիկե դե Սունյիգա, երեխա»** (), իսպանացի գեղանկարիչ, դիմանկարիչ, հրատարակող Ֆրանցիսկո Գոյայի նկարներից։ Կտավը հեղինակը վրձնել է 1787 թվականին։ Յուղաներկով կտավի չափերն են՝ 110 × 80 սմ։ «Դոն Մանուել Օսորիո Մանրիկե դե Սունյիգա, երեխա» ստեղծագործությունն այսօր պահպանվում և ցուցադրվում է Մետրոպոլիտեն թանգարանում (Նյու Յորք, ԱՄՆ)։

Կտավին անվանում են նաև «Կարմրազգեստ տղան»։

## Նկարագիր
«Դոն Մանուել Օսորիո Մանրիկե դե Սունյիգա, երեխա» կտավին Գոյան պատկերել է դոն Մանուել Օսորիո Մանրիկե դե Սունյիգային, ով զբաղված է ոտքին թել կապած կաչաղակով։ Թռչունին դարանակալել են երեք կատուներ։ Մանուել Օսորիոն Ալբայի կոմսուհի Ալտամիրայի և դոն Վիսենտ Իսաբել Օսորիո դե Մոսկոսոյի  կրտսեր որդին է։ Ֆրանցիսկո Գոյան՝ Իսպանիայի թագավոր Կառլոս III-ի ապագա արքունի նկարիչը, ստացավ պատվեր, որպեսզի նկարի Ակտամիրա ընտանիքի բոլոր անդամների նկարները։

Նկարում պատկերված երեխան 3-4 տարեկան է, ով նկարված է անբնական։ Դեմքի արտահայտությունը և ընդհանուր տեսքը լուրջ է և անհասկանալի նրա տարիքի համեմատությամբ։ Փոքրիկ դոն Մանուել Օսորիո Մանրիկե դե Սունյիգան հագել է այդ ժամանակներում նորաձև վառ կարմիր կոստյում՝ ոսկեգույն  գոտիով։ Ձեռքին պահել է բարակ թել, որը կապված է կաչաղակի ոտքից։ Կաչաղակը խորհրդանշում է հետաքրքրասիրությունն ու, հնարավոր է, նաև անմեղությունը։ Կատուները թշնամաբար հետևում են թռչունին և հակապատկերն են ներկայացնում թռչունի և երեխայի անմեղության։ Տղայի ձախ կողմում նկարիչը վրձնել է թռչունների վանդակ, որոնց մեջ բանտարկված են մի քանի թռչուններ։

## Հետաքրքիր փաստեր
* Դոն Մանուել Օսորիո Մանրիկե դե Սունյիգան իր մահկանացուն կնքել է 1792 թվականին՝ չհասնելով տասը տարեկան հասակին։

## Ծանոթագրություններ

## Գրականություն
*
*Baur, E.-G., «El rococó y el neoclasicismo » en *Los maestros de la pintura occidental*, Taschen, 2005, pág. 398, ISBN 3-8228-4744-5 
*Cirlot, L., (dir.), *Metropolitan • MoMA*, Col. «Museos del Mundo», Tomo 5, Espasa, 2007, pág. 55, ISBN 978-84-674-3808-6

## Արտաքին հղումներ
* 

Կատեգորիա:1787 նկարներ
Կատեգորիա:Իսպանիայի արվեստ
Կատեգորիա:Մետրոպոլիտեն թանգարանի նկարներ
Կատեգորիա:Ֆրանցիսկո Գոյայի նկարներ
Բայա Մարե

**Բայա Մարե**, նախկին` **Նագիբանյա** (, ), քաղաք Ռումինիայի հյուսիս-արևմուտքում, Մարամուրեշ գավառի վարչական կենտրոնը։ 96,9 հազար բնակչություն (1971 թվական)։ Գունավոր մետաղների արդյունահանման շրջանի կենտրոն է։ Ունի ծծմբաթթվի արտադրության՛, լեռնահանքային սարքավորումների, սննդի, կար փայտամշակման արդյունաբերության ձեռնարկություններ։ Բայաս Մարեում պահպանվել են գոթական ոճի ճարտարապետական հուշարձաններ։

## Պատմություն
Քաղաքի զարգացումը սկսել է Սեսար գետի միջին հոսքի վրա։ Բրոնզե դարի ժամանակ այստեղ ապրել են թրակիացիներ։ Ավելի ուշ Բայա Մարեն մտել է դակերի թագավորության կազմի մեջ։ Այդ շրջանը հայտնի էր ոսկու և արծաթի հանքավայրերի շնորհիվ։ Գրավոր փաստաթղթերում Բայա Մարեն առաջին անգամ հիշատակվում է Կառլ 1-ինի կողմից՝ *Rivulus Dominarum* անվամբ։ Ավելի ուշ՝ 1347 թվականին Լյուդովիկոս 1-ինը նկարագրում է այն որպես խոշոր քաղաք զարգացած հանքաարդյունաբերությամբ։ 1411 թվականին Բայա Մարեն և նրա շրջակայքը, այդ թվում հանքերը, Սիգիզմունդ 1-ինի կողմից փոխանցվել ! Հունյադի ընտանիքին, որպես սեփականություն։ Այդ հողերը Յանոշ Հունյադին ստացավ կայսերը թուրքերի դեմ պատերազմում օգնելու համար։

1703 թվականին Պինտյա Խիզախին հաջողվեց կարճ ժամանակով ազատել քաղաքը Սրբազան Հռոմեական կայսրությունից։ Դրանից հետո Պինտյան համարվում է Բայա Մարեի նշանավոր գործիչներից մեկը։ 19-րդ դարի վերջին քաղաքում ապրում էին տաղանդավոր նկարիչներ՝ Շիմոն Հոլոշին, Իշտվան Ռետին, Կարոյ Ֆերենցին։ Նրանք հունգարացի և ռումինացի ուսանողների շարքերում էին, ովքեր կրթություն էին ստացել Մյունխենի գեղարվեստի ակադեմիայում։ 1896 թվականին նրանք որոշել են բնակություն հաստատել Բայա Մարեում, որպեսզի միասին աշխատեն։ Ընկերությունը, որը ստեղծվել է այդ նկարիչների կողմից, ճանաչում ստացավ և ազդեցություն գործեց 20-րդ դարի հունգարական արվեստի զարգացման վրա։ Նրանց աշխատանքները ցուցադրվում են Հունգարիայի ազգային պատկերասրահում՝ Բուդապեշտում։

## Ծանոթագրություններ

Կատեգորիա:1329 թվականին հիմնադրված բնակավայրեր
Կատեգորիա:Ռումինիայի քաղաքներ
Անտոնի Մոդեստ

**Անտոնի Մոդեստ** (, ), ֆրանսիացի ֆուտբոլիստ, գերմանական «Քյոլն» ակումբի հարձակվող

## Կարիերա
### Ակումբային
Անտոնի Մոդեստը եղել է ֆրանսիական «Նիցցա» ակումբի սան։ Ակումբի հիմնական կազմում իր առաջին հանդիպումն անցկացրել է 2007 թվականի օգոստոսի 4-ին՝ մասնակցելով Ֆրանսիայի առաջնության առաջին տուրի՝ «Կանն» ակումբի դեմ խաղին։ Հարձակվողը դաշտ է դուրս եկել 56-րդ րոպեին, իսկ խաղն ավարտվել է «Նիցցայի» պարտությամբ, 0:1 հաշվով։ 2008 թվականի հունվարի 23-ին «Ռենա» ակումբի դեմ խաղում Մոդեստը հեռահար հարվածով խփեց իր առաջին գոլը «Նիցցայի» կազմում՝ սահմանելով վերջնական հաշիվը (1:1)։ 2009/2010 մրցաշրջանում հարձակվողը անցկացրել է Լիգայի 2-ում՝ վարձավճարով հանդես գալով «Անժում»։ Մրցաշրջանի ընթացքում Մոդեստը երկու անգամ դարձել է ամսվա խաղացող, իսկ մրցաշարի արդյունքում 20 գոլով դարձել է երկրորդը ռմբարկուների ցուցակում։ 2010 թվականի ամռանը Անտոնի Մոդեստը տեղափոխվել է «Բորդո», որը խաղացողի համար «Նիցային» վճարել է 3,5 մլն €։

Անտոնիո Մոդեստի նորամուտը ակումբում կայացավ 2010 թվականի օգոստոսի 22-ին Ֆրանսիայի առաջնության 3-րդ տուրում։ Արդեն հաջորդ խաղում Մոդեստը գոլ է խփել, իսկ 2010 թվականի նոյեմբերի 21-ին՝ «Ավինյոն» ակումբի դեմ խաղում հարձակվողն իր կարիերայում առաջին անգամ հեթ-տրիկ է ձևակերպել։ 2015 թվականի հունիսի 19-ին Մոդեստը տեղափոխվեց «Քյոլն»՝ ստորագրելով պայմանագիր մինչև 2019 թվականը։

### Հավաքականում
Մոդեստը հանդես է եկել Ֆրանսիայի պատանեկան հավաքականներում, սկսած 17 տարեկանից։ Երիտասարդական հավաքականի կազմում անցկացրել է 16 հանդիպում և խփել է 6 գոլ (այդ թվում՝ 7 խաղում և 3 գոլ Եվրոպայի Առաջնությունում)

## Կարիերայի վիճակագրություն
### Ակումբ



## Ձեռքբերումներ
* Լիգա 2-ի ամսվա լավագույն խաղացող (2) - 2009 թվականի օգոստոս, 2010 թվականի փետրվար

## Ծանոթագրություններ

## Արտաքին հղումներ
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Անժեի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քյոլնի ֆուտբոլիստներ
Կատեգորիա:Ֆրանսիացի ֆուտբոլիստներ
Բարսում (Շամքորի շրջան)

**Բարսում** (նաև՝ Բարսումաշեն, Պաստուն), նախկին հայկական գյուղ Ադրբեջանի Հանրապետության Շամխորի շրջանում, շրջկենտրոն Շամխոր քաղաքից 20 կմ հարավ՝ Շամխոր գետի ձախակողմյան հարավային ձորալանջին, ծովի մակերևույթից 770-850 մ բարձրության վրա։

Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։

## Պատմություն
Ըստ ավանդության՝ Բարսում գյուղը հիմնադրել է Բագրատունի Մելիք-Առուստամի առաջնորդությամբ Անի քաղաքից տեղափոխված 35 հայ ընտանիք։

Բարսումը եղել է 17-րդ դարի սկզբին հանդիսանում էր Շահ-Աբասից մելիքության իրավունք և տիտղոս ստացած Մելիք-Առուստամյանների նստավայր։ Նրանց ենթակայության տակ էին գտնվում նաև Քարատակը, Վերին և Ներքին Ղոթյուլները, Մածնաբերդը և մերձակա այլ գյուղեր։

Տոհմի ամենանշանավոր դեմքը Մելիք-Առուստամն էր (1722-1794), ով տեսանելի դերակատարություն է ունեցել Հարավային Կովկասի հասարակական-քաղաքական կյանքում։ 1794 թվականին դավադրաբար սպանվել է Գանձակ քաղաքում և թաղվել տեղի Սուրբ Հովհաննես եկեղեցու գավթի հարավային պատի մոտ։

19-րդ դարի սկզբին բարսումցիների մի մասը գաղթում է Թբիլիսիի՝ կենտրոնանալով Հավլաբար թաղամասում։ Որոշ ժամանակ անց, Մելիք Առուստամի ժառանգները վերադառնում են Բարսում և վերահաստատվում իրենց տոհմի կալվածքներում:Բագրատունի Մելիք-Առուստամյանները 19-րդ դարի վերջում հաստատվում են Չինարի գյուղում։

1988-1989 թվականներին գյուղի բնակչության բռնագաղթից հետո գյուղն ավերվել է 

## Պատմական հուշարձաններ
Բարսում գյուղը հարուստ է պատմական հուշարձաններով, որոնց զգալի մասը ոչնչացվել է ԽՍՀՄ ժամանակաշրջանում Ադրբեջանական ԽՍՀ իշխանությունների կազմակերպմամբ։ Հուշարձանների ոչնչացումը շարունակվել է արդեն Ադրբեջանի անկախության տարիներին։

Գյուղի տարածքում եղել են ամրոցներ, վանքեր, եկեղեցիներ, մատուռներ, հին գերեզմաններ, ինչպես նաև բրոնզեդարյա ամրոցներ, դամբարաններ և հնագիտական այլ հուշարձաններ։

## Բնակչություն
Բարսումի բնակչությունը բռնագաղթել է 1988 թվականին և հաստատվել Հայաստանի Գեղարքունիքի մարզում։

## 1905-1906 թթ. հայ-թուրքական ընդհարումներ

## Ծանոթագրություններ

Կատեգորիա:Շամքորի շրջանի բնակավայրեր
Ստեփան Ղազարյան

**Ստեփան Հայկի Ղազարյան** (), hայ ֆուտբոլիստ։ Խաղում է «Արարատ» ակումբում և Հայաստանի ազգային հավաքականում որպես դարպասապահ։

## Ակումբային կարիրա
Պրոֆեսիոնալ կարիերան սկսել է Արարատի «Արաքս» ակումբում։ 2002 թվականին թիմի հետ արժանացել է փոքր արծաթե մեդալների. ակումբն անցել է Պրեմիեր լիգա, սակայն հանդես է եկել շատ վատ և զբաղեցրել վերջին տեղը։ Ղազարյանն անցկացրել է 7 խաղ, որոնց ընթացքում բաց է թողել 27 գնդակ։ 2005 թվականի մրցաշրջանում խաղացել է 7 խաղ, որից հետո դուրս է եկել առաջին լիգայից, իսկ անցկացրած 7 խաղերի արդյունքները չեղարկվել են։ Ղազարյանը մնաց առանց ակումբի։ 2007 թվականին նա պայմանագիր կնքեց Երևանի «Բանանց» ակումբի հետ, որի կազմում դարձավ Հայաստանի արծաթե մեդալակիր և Հայաստանի գավաթակիր։ 2009 թվականից Ստեփան Ղազարյանը հիմնական կազմի խաղացող էր։ 2010 թվականին, լինելով լավ մարզավիճակում, կարողացավ լավ խաղ ցուցադրել, ինչն էլ օգնեց նրան դառնալ մրցաշրջանի ամենավստահելի դարպասապահը։

## Ելույթների վիճակագրություն

## Ակումբային կարիերա
Ղազարյանը երկար ժամանակ եղել է Հայաստանի հավաքականի մարզչական կազմի ուշադրության կենտրոնում, սակայն մշտապես զբաղեցրել է պահեստային դարպասապահի տեղը։ 2010 թվականի մայիսի 25-ին տեղի է ունեցել ընկերական հանդիպում Ուզբեկստանի հավաքականի հետ, որն անցկացվել է Երևանի Հանրապետական մարզադաշտում։ Հայաստանի հավաքականի դարպասապահներ Ռոման Բերեզովսկու և Գևորգ Կասպարովի բացակայության պատճառով խաղին մասնակցել է Ստեփան Ղազարյանը։ Ղազարյանը 67-րդ րոպեին գոլ է բաց թողել, բայց դա չի խանգարել թիմի հաղթանակին (3:1)։

**Ընդհանուր՝ 2 խաղ/ -4 գոլ, 1 հաղթանակ, 0  ոչ-ոքի, 1 պարտություն**

*(Ըստ 2010 թվականի օգոստոսի 11-ի տվյալների)*

## Ձեռքբերումներ
*  **«Բանանց»**
** Հայաստանի առաջնության արծաթե մեդալակիր՝ 2007/2010 
** Հայաստանի գավաթակիր՝ 2007 
** Հայաստանի գավաթի խաղարկության մասնակից՝ 2008/2009/2010
** Հայաստանի սուպերգավաթի խաղարկության եզրափակիչ հանդիպման մասնակից՝ 2008, 2010

## Ծանոթագրություններ

## Արտաքիհ հղումներ
* 
* Ֆուտբոլիստի թջը ՀՖՖ պաշտոնոկոն կայքում 
* ֆուտբոլիստի էջը armfootball.tripod.com կայքում 
* Գուտբոլիստի էջը footballdatabase.eu կայքում 
* ֆուտբոլիստի էջը worldfootball.net կայքում 
* Ֆուտբոլիստի էջը soccerway.com կայքում 
* 

Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ուրարտու 2-ի ֆուտբոլիստներ
Ռատի Ալեքսիձե

**Ռատի Ալեքսիձե** (, ), վրացի ֆուտբոլիստ, հարձակվող։ 1998-2009 թվականներին հանդես է եկել Վրաստանի հավաքականում։

## Կարիերա
Ռատի Ալեքսիձեն կարիերան սկսել է վրացական «Դինամոյում»։ Սկզբից հանդես է եկել երիտասարդական կազմում, սիկ հետո դարձավ հիմնական կազմի խաղացող։ 1997 թվականին Արչիլ Սախվադձեի հետ վերապատրաստվել է «Չելսիում», հանդես է եկել որպես պահեստային և դարձել նրանց լավագույն հարձակվողը։ Անգլիայից վերադառնալուց հետո Ալեքսիձեն ընտրվել է թիմի ավագ։

1999 թվականին «Չելսին» գնեց նրան։ 2000-2001 թվականներին առաջին խաղը խաղացել է ՈՒԵՖԱ Եվրոպայի Լիգայում շվեյցարական «Սանկտ Գալլեն»։ Անգլիայի առաջնությունում Ալեքսիձեն խաղաց ընդամենը երկու խաղ և 2002 թվականին վերադարձավ «Դինամո»։

2004 թվականին Ալեքսիձեն առաջարկ ստացավ «Ռոստովից»։ Առաջին խաղը Ռուսաստանի առաջնությունում նա խաղաց մարտի 13-ին «Տորպեդոյի» դեմ, ընդմիջումից հետո փոփոխության դուրս գալով Իսո Կանենդայի փոխարեն։ Ընդհանուր Ռուսաստանի առաջնությունում նա խաղացել է 9 խաղ։ Մրցաշրջանի ավարտից հետո Ռատին ավարտում է կարիերան, բայց 2007 թվականին վերադարձավ և պայմանագիր կնքեց Թբիլիսյան «Լոկոմոտիվի» հետ։

2009 թվականին տեղափոխվեց «Դյոր»։

## Ձեռքբերումները
;  «Դինամո»

* Վրաստանի առաջնություն (**5**) - 1995/96, 1996/97, 1997/98, 1998/99, 2002/03
* Վրաստանի գավաթի մրցանակակիր (**2**) - 1997, 2003

; «Չելսի»

* Անգլիայի գավաթակիր
* Անգլիայի սուպերգավաթի մրցանակակիր

; «Դյոր»
* 2012/13 թվականին Հունգարիայի չեմպիոն

## Արտաքին հղումներ
* 
* 

## Ծանոթագրություններ

Կատեգորիա:Անգլիայի լեգեոներ ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:Լոկոմոտիվ Թբիլիսիի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ժան-Լյուկ Բիլոդո

**Ժան-Լյուկ Բիլոդո** (, ), կանադացի դերասան։ Հայտնի  «Կայլ XY» սերիալի՝ Ջոս Թրեյգերի դերով (2006-2009) և «Հայրիկ» սիթքոմի՝ Բեն Ուիլլերի դերով (2012):

## Կենսագրություն և կարիերա

Ժան-Լյուկը՝ Ռայմոնդի և Բարբ Բիլոդոյի որդին է։ Ունի քույր՝ Դենիելը, ով Վանկուվերում աշխատում է լրտեսուհի։

Մինչ դերասան դառնալը նա պարող էր և  ուղիղ 9 տարի զբաղվել է պարով (հիմնականում պարել է Հիփ Հոփ), սակայն պարը թողել է ծանրաբեռնված աշխատանքի պատճառով։ Երազում է լինել սցենարիստ և պրոդյուսեր, և նկարահանվել իր սեփական ֆիլմում։

Ներկայումս ապրում է  Կալիֆոռնիա նահանգի Լոս-Անջելես քաղաքում։ Ժան-Լյուկը սովորել է Սուրեում գտնվող «Holy Cross Regional High» դպրոցում։

## Անձնական կյանք
Ժանը ոչ մեկի հետ չի հանդիպում, սակայն ունի մոտ հարաբերություններ Չեսլի Կեյնի հետ։

## Ֆիլմագրություն

## Ծանոթագրություններ

## Արտաքին հղումներ
* 
* Բիլոդոյի հարցազրույցը

Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Չառլզ Օսբորն

**Չառլզ Օսբորն** (, ), Այովա նահանգի բնիկներից։ Ամբողջ աշխարհին հայտնի է որպես մարդ, ում զկռտոցի նոպան տևել է 68 տարի։

Ընդգրկվել է Գինեսի ռեկորդների գրքում որպես ամենաերկարատև զկռտոցի նոպա ունեցած մարդ։

Չառլզը սկսել է զկռտալ 1922 թվականին։ Զկռտոցի նոպան սկսվել է այն պահին, երբ նա խոզ էր մորթում։ Այն շարունակվում է հաջորդ 68 տարիների ընթացքում մինչև՝ 1990 թվականը։ Այդ ընթացքում նա զկռտում է շուրջ 430 միլիոն անգամ։ Զկռտոցի բուժումը չի ստացվում, սակայն դա չի խանգարում Օսբորնին վարել սովորական մարդկանց վայել կյանք. նա ամուսնանում է և երեխաներ է ունենում։ Սկզբում Օսբորնի զկռտոցի միջին հաճախությունը կազմում էր րոպեում 40 անգամ, իսկ հետո այդ թիվը արդեն պակասում է, դառնալով՝ 20-25 անգամ։

Զկռտոցը ավարտվում է 96 տարեկան հասակում, իսկ մեկ տարի անց Օսբորնը ստամոքսի խոցային հիվանդության պատճառով Այովա նահանգի Սու-Սիթի քաղաքում գտնվող բժշկական կենտրոնում մահանում է։

## Տես Նաև
* Զկռտոց

## Ծանոթագրություններ

## Մատենագրություն
* *Survivor of 68-Year Hiccup Spell Dies.* Omaha World - Herald, 05 May 1991, Sunrise Edition: 2.B.

## Արտաքին հղումներ
«Աշխարհի ամենաերկարատև զկռտոցը՝ Գինսեսի ռեկորդների գրքով ապացուցված. Չառլզ Օսբորն» BBC News պաշտոնական կայքում

Կատեգորիա:Գինեսի գրքի ռեկորդակիրներ